**Mokyklos įsivertinimas 2017-2018 m.m.**

Mokyklos įsivertinimą 2018 metų gegužės mėnesį vykdė direktorės įsakymu sudaryta darbo grupė. Pasirinkta įsivertinimo sritis – Ugdymas ir mokymasis. Įsivertinimui buvo naudojami IQES online instrumentai mokyklos veiklos kokybei vertinti – anketos mokiniams, mokytojams ir tėvams.

Įsivertinime dalyvavo 70 mokinių, 15 mokytojų ir 20 tėvų.

**Mokinių apklausos rezultatai**

***5 aukščiausios vertės:***

* Jei ko nors per pamoką nesuprantu, aš galiu paklausti savo mokytojų;
* Mokytojai stengiasi kuo geriau mus išmokyti;
* Gabesni klasės mokiniai, kurie per pamoką greitai atlieka užduotis, gauna papildomų užduočių;
* Tėvams ir kitiems namiškiams įdomu, kaip man sekasi mokykloje;
* Mokytojai, aiškindami pamokos temą, atkreipia mūsų dėmesį į svarbias aplinkybes ar žinias, kurias mes sužinojome per kitų dalykų pamokas.

***5 žemiausios vertės***

* Mokytojai skiria namų darbus, kuriuos reikia atlikti kartu su vienu ar keliais klasės draugais;
* Nebūna taip, kad mokytojai kontrolinį darbą pavadina savarankišku ir tada rašome kelis kontrolinius darbus per dienąl
* Nebūna taip, kad tą pačią dieną kelių pamokų metu reikia rašyti kontrolinį darbą;
* Nebūna taip, kad vienomis dienomis mūsų klasei užduota labai daug namų darbų, o kitomis – labai mažai arba apskritai nieko;
* Pamokų metu mokyklos mokytojai leidžia, jei mokiniai nori, vieniems atlikti užduotį raštu, o kitiems – žodžiu.

**Mokytojų apklausos rezultatai**

***5 aukščiausios vertės***

* Mokytojai jaučia atsakomybę už ugdymo proceso rezultatus;
* Mokytojai jaučia atsakomybę už ugdymo proceso kokybę;
* Mokytojai pritaiko bendrąsias programas konkrečių klasių poreikiams;
* Mokyotjai pritaiko mokyklos keliamus ugdymo tikslus ir uždavinius atskirų klasių poreikiams;
* Mokytojai, atsižvelgdami į mokinių amžių, patirtį, poreikius, gebėjimus, panaudoja įvairius mokymo būdus.

***5 žemiausios vertės***

* Mokytojai vieni su kitais derina namų darbų skyrimą tos pačios klasės mokiniams;
* Mokytojai numato, o mokiniai pasirenka, kiek jie sugebės išmokti žodžių ar atlikti pratimų;
* Per pamokas mokytojai skiria užduočių, kurių metu mokiniai aktyviai bendradarbiauja tarpusavyje;
* Mokinių tėvai yra pakankamai supažindinami su mokyklos ugdymo proceso planais;
* Mokytojai vieni su kitais tariasi dėl geresnio ugdymo turinio pritaikymo mokinių poreikiams.

**Tėvų apklausos rezultatai**

***5 aukščiausios vertės***

* Mes gauname aiškią informaciją apie mūsų vaiko mokymąsi, pažangą bei pasiekimus, mokymosi spragas;
* Informacija apie mūsų vaiko mokymąsi, pažangą bei pasiekimus, mokymosi spragas yra pateikiama laiku;
* Mes gauname išsamią informaciją apie mokinių pasiekimų vertinimo tvarką;
* Mokytojų mūsų vaikui rašomi įvertinimai už atsakinėjijmą pamokų metu, kontrolinius, namų darbus yra pelnyti;
* Mūsų vaikas dažnai pasakoja, ko jis mokėsi mokykloje.

***5 žemiausios vertės***

* Nebūna taip, kad mūsų vaikui vienomis dienomis užduoda labai daug, o kitomis – labai mažai arba apskritai nieko;
* Nebūna taip, kad mūsų vaikui tą pačią dieną kelių pamokų metu reikia rašyti kontrolinį darbą;
* Mūsų šeima pakankamai informuojama apie mokyklos veiklą;
* Mokymasis mokykloje organizuojamas taip, kad atitiktų mūsų vaiko patirtį, sugebėjimus ir polinkius;
* Mūsų vaikui patinka mokytis mokykloje.

**Įsivertinimo rezultatų analizė**

Mokyklos įsivertinimas rodo, kad mokymuisi ir ugdymui skiriama daug dėmesio. Mokytojai jaučia atsakomybę už ugdymo proceso rezultatus, ugdymo proceso kokybę. Bendrosios programos pritaikomos konkrečių klasių poreikiams. Mokyklos keliami tikslai ir uždaviniai pritaikomi atskirų mokinių poreikiams. Mokytojai, atsižvelgdami į mokinių amžių, patirtį, poreikius, gebėjimus, panaudoja įvairius mokymo būdus. Tėvai gauna aiškią informaciją apie vaikų mokymąsi, pažangą, pasiekimus bei mokymosi spragas. Ši infiormacija pateikiama laiku. Tėvai gauna išsamią informaciją apie mokinių pasiekimų vertinimo tvarką. Jų manymu, mokytojų rašomi įvertinimai už atsakinėjimą pamokų metu, kontrolinius, namų darbus yra pelnyti. Vaikas namuose dažnai pasakoja, ko mokėsi mokykloje. Mokiniai sako, kad jei ko nors nesupranta, visuomet gali paklausti mokytojų ir gauna pagalbą. Jie mano, kad mokytojai stengiasi kuo geriau išmokyti. Gabesni klasės mokiniai, kurie per pamoką greitai atlieka užduotis, gauna papildomų užduočių. Tėvams ir namiškiams įdomu, kaip vaikams sekėsi mokykloje. Mokytojai, aiškindami pamokos temą, atkreipia mokinių dėmesį į svarbias aplinkybes ar žinias, kurias jie sužinojo per kitų dalykų pamokas.

Mokinių teigimu, mokytojai skiria mažai bendradarbiauti skatinančių namų darbų (tokių, kuriuos reikia atlikti kartu su vienu ar keliais klasės draugais).

Per dieną būna rašomas ne vienas kontrolinis darbas. Arba kontrolinis pavadinamas savarankišku darbu ir rašomas visą pamoką. Vienomis dienomis užduodama daugiau namų darbų, nei kitomis. Mokytojai retai leidžia pasirinkti užduoties atlikimo pobūdį: atlikti užduotį arba žodžiu, arba raštu). Mokytojai retai kada derina namų darbų skyrimą tos pačios klasės mokiniams. Galimybė individualiai pasirinkti namų darbą (kiek ar kokių pratimų atlikti) suteikiama retai. Ne visiems mokiniams patinka mokytis mokykloje.

**Siūlymai veiklos tobulinimui**

Skirdamas kontrolinį darbą, mokytojas privalo pažymėti jį elektroniniame dienyne ne vėliau kaip prieš savaitę, kad būtų išvengta galimybės tai pačiai klasei rašyti kelis kontrolinius darbus per dieną. Šiuos darbus mokytojas turi planuoti iš anksto. Kontrolinis darbas negali būti pavadinamas savarankišku ir rašomas visą pamoką.

Skirti daugiau dėmesio namų darbų krūvio reguliavimui: namų darbų skyrimą tai pačiai klasei derinti tarpusavyje, neužduoti namų darbų atostogoms, suteikti galimybę mokiniui pasirinkti namų darbą (pratimų skaičių ir pan.), neskirti namų darbų dėl įvairių priežasčių neįvykusių pamokų turiniu įgyvendinti. Skiriami namų darbai turi būti diferencijuojami, jie turi atitikti mokinio galias, būti naudingi grįžtamajai ionformacijai apie mokinio mokymąsi gauti, tolesniam mokymuisi. Namų darbai visada turi būti tikrinami, mokiniui suteikiama grįžtamoji informacija.

Per pamokas skirti daugiau užduočių, skatinančių moinius aktyviai bendradarbiauti tarpusavyje. Sudaryti galimybę namų darbą atlikti su vienu ar keliais klasės draugais.

Visus tėvus supažindinti su mokyklos ugdymo proceso planais (mokslo metų pradžioje). Reguliariai teikti informaciją apie mokyklos veiklą.

Darbo grupės vadovė

Eglė Guobytė